cyanic-selkie/wikianc huggingface dataset:
Сууганташ-Акташ тоосу
Кеңдик багытта 26 кмге созулуп жатат. Туурасы 6–8 км. Орт. Бийикт. 2500–2800 м, эң бийик жери 3741 м. Кыры аска-зоокалуу, капталдары (түн.) узун, Каралма өрөөнүнө жантайып түшөт; капталы кыска, тик. Девондун акиташ аралаш диабаз, сланец, силурдун чополуу ж-а көмүрлүү сланец, кумдук, туф ж-а спилит тектеринен түзүлгөн. Ландшафтында талаа ж-а шалбаалуу талаа, шалбаа-бадалдуу-жаңгак токойлуу (2400–2500 м бийиктикке чейин) алкактары басымдуу. Жайыт, чабынды катары пайдаланылат.
Ширван
Ширван - Закавказьедеги тарыхый аймак жана мамлекет. Азербайжандын түндүгүндө, Каспий деңизинин батыш жээгинде жайгашкан. 1516-кылымдарга чейин Шарван деп аталган. Негизги шаарлары Шемаха, Баку, Кабала, Шабран. Б. з. ч. 2-кылымдын аягында Ширван Кавказдык Албаниянын курамына кирип, борбору Кабала ш. (б. з. 6-кылымына чейин) болгон.
Б. з. 4-кылымында сасаниддердин таасиринде болуп, 5-кылымдын 2-жарымында - 6-кылымдын башында өз алдынчалыгын жоготкон. Ушул мезгилдерде аймакка көчмөн уруулар (савирлер жана хазарлар), түрк-хазарлар ж. б. кол салып турушкан. 654-ж. Ширванды арабдар каратып, 799-1538-ж. Ш-ды ширваншахтардын династиясы бийлеген. 14-кылымда фарсы тарыхчысы Хамдаллах Казвининин жазып калтырган маалыматы боюнча Ш-га Курдан Дервентке чейинки бардык жерлер (Бакуйа, Шамаха, Кабала, Фирузабад, Шабаран жана Гуштаефи) караган. Борбору Шемаха ш. болгон. 13-кылымдын башында монголдор кол салган. 15-кылымдын ортосунда Ширван дыйканчылыктын борбору болуп, жибек жана кездеме чыгаруу боюнча эл аралык соодада маанилүү роль ойногон. 1538-ж. Ш. Сефевиддер мамлекетинин провинциясы болуп калган. 1748-ж. Иран бийлигинен бошотулган соң, Ширван аймагында өз алдынча Ширван хандыгы пайда болгон. 1805-ж. Россияга бириктирилген. 1820-ж. хандын башкаруусу жоюлуп, орус администрациясы менен алмаштырылган.
Пенитенциардык тутум
Пенитенциардык тутум (лат. poenitentiarius –  түзөтүүчү) – камактагыларды жазалоого жана түзөтүүгө багытталган абак чаралары; төмөнкүдөй П. т-дар белгилүү: а) пенсильвандык же филадельфиялык – жалгыз камоо, унчукпоо, сый катары жумуш берүү, диний таасир этүү; б) унчукпоо (Обэрндик) түзөтүүнүн ошол эле каражаттары, бирок милдеттүү иштетүү; в) жиктештирилген – алдынкы экөөнүн кошундусу: биринчиси кыска мөөнөткө камалгандар үчүн, экинчиси узак мөөнөткө камалгандар үчүн; г) прогрессивдүү – белгилүү сандагы жумуштардын жиктештирилген өндүрүштүк талаптары жана онолгондорго шарттуу эсалуу берүү; жана д) мөөнөтү боюнча аныкталбаган камактагылар – жалгыз камоо, адегенде шарттуу, андан кийин онолгондорду толук бошотуу.
Оттинг
Оттинг (Otting) — Германия Федеративтик Республикасынын Баварияжеринде жайгашкан муниципалитет. Швабия административдик округуна карайт. Донау-Рис районуна кирет.
Калкы - 767 киши (31-декабрь, 2010-жыл). Болжолдуу аянты - 13,40 км². Мамлекет ичинде бекитилген расмий коду — 09 7 79 198. Муниципалитеттин башчысы — Йохан Бернройтер.
Мен сүйгөн менен пайда жок
«Мен сүйгөн менен пайда жок» Көпчүлүктүн тагдырына тагдырлаш, сүйүүсүнө ортоктош бул ырдын сөзү да, обону да Токтогул районунун Терек-Суу айылынан чыккан ырчы Руслан Нарынбаевге таандык.
Тамарак (Миннесота)
Калкы - 94 киши. Болжолдуу аянты - 9.3 км². FIPS коду — 27-64156.
Алишер Сабиров
Сабиров Алишер Ахмедович (24. 4. 1957-жылы туулган, Жалал-Абад облусу, Сузак району, Таш-Булак айылы) - генерал-майор (2009). 2-класстагы мамлекет кеңешчи (2009). КРдин эмгек сиңирген юристи (2001). Экономика, бизнес жана саясат таануу илимдеринин доктору (2009). 1979-жылы СССР ИИМдин Караганды жогорку мектебин бүткөн. 1974-79-ж. Аламүдүн райондук спорт комитетинде инструктор, 1979- 82-жылы Кыргыз ССР ИИМдин Кылмыш издөө башкармалыгында бөлүмчөнүн начальниги, улук инспектор, 1982-90-жылдары Талас, Ош облусу ички иштер башкармалыктарында штаб начальниги, 1990-95-жылдары КР ички иштер министринин жардамчысы-атайын кызматтын начальниги, ИИМдин штаб начальнигинин орун басары болуп иштеген. КР Жогорку Кеңешинин (1-4-чакырылышынын) депутаты.
Сууккыр тоосу
Сууккыр тоосу – Фергана тоо тизмегинин түш.-батыш тармагы.
Өзгөн р-нун аймагында. Жазы ж-а Капчыгай сууларынын аралыгында дого сымал кеңдик багытта созулуп жатат. Уз. 26 км, туурасы 7–8 км. Орт. бийикт. 2800–3300 м, эң бийик жери 3600 м. Тоонун кыры тайпак, капталдары кыска, суу өрөөндөрүнө тик түшүп, кокту-колоттуу. Негизинен карбон м-н пермдин кумдук, алевролит, сланец тектеринен түзүлгөн. Ландшафтына бийик чөптүү шалбаалуу талаа ж-а шалбаалуу токой (жаңгак, карагай; 2900–3000 м бийиктикке чейин), субальп ж-а альп шалбаасы, шалбаалуу талаа (3000–3600 м) мүнөздүү. Жайыт. Токойчулук чарбалары бар.
Павловка (Бижбуляк району, Башкыртстан)
Демографиясы
Тургундардын динамикасы:
Алладин
"Алладин" (Aladdin) - 1992-жылы "Walt Disney Feature Animation" өндүргөн жана "Walt Disney Pictures" жайылткан америкалык анимацияланган мюзикл фэнтези. Тасманын режиссёрлору Жон Мускер жана Рон Клементс. Тасма араб стилиндеги "Алладин" аттуу жомокко жана "Бир миң бир түндөгү" сыйкырдуу чыракка негизделип тартылган. Тасмага үн коштогондор: Скотт Вайнгер, Робин Уиллиямс, Линда Ларкин, Жонатан Фриман, Франк Велкер, Гилберт Готфрид жана Дуглас Сиил.
"Алладин"- 1992-жылы, 25-ноябрда чыгып, Кошмо Штаттарда 217 миллион АКШ долларын табып, ал эми дүйнө жүзү боюнча 504 миллион АКШ долларын табуу менен 1992-жылдын эң ийгиликтүү тасмаларынын бири деп аталган. Тасма мыкты саундтректери үчүн бир нече сыйлыкка ээ болгон. "Алладин" тасмасы "Жаффардын кайтып келүүсү" жана "Алладин жана ууруулардын падышасы" аттуу кийинки эки чыгарылышынын жарык көрүүсүнө, ошол эле аталыштагы анимацияланган теле сериалдарынын чыгуусуна, оюнчук, видео оюндар, Жин аттуу жандуу көрсөтүүлөр, Дисней берүүлөрү жана 2014-жылы чыккан Бродвей адаптацияларынын чыгуусуна түрткү берген.
Жак Ширак
Ширак Жак Рене (29. 11. 1932-ж. т., Париж) - Франциянын саясий ишмери, 22-президенти (1995-2007). Француз армиясынын катарында кызмат өтөп, Алжир согушуна (1956-57) катышкан. 1957-ж. Париждеги Саясий изилдөө институтун жана Улуттук башкаруу мектебин бүтүргөн. Алгачкы саясий ишмердиги Сент-Фереолдун муниципалдык кеңешчиси (1957-62) болуудан башталган. Шарл де Голл жана Жорж Помпидунун шайлоо кампанияларына активдүү катышып, Жорж Помпидунун бийлиги мезгилинде айыл чарба министри, Жискар д’Эстен жана Француа Миттерандын убагында Франциянын премьер-министри (1974-88) болуп иштеген. Өлкөнүн тышкы саясатында голлизмди колдогон. 2000-жылдардын ортосунда өлкө ичинде (өзгөчө социалдык тармактарда) элдик нааразычылыктар күч алып, 2007-ж. отставкага кеткен.
Фостэр (Небраска)
Фостэр (Небраска) (Foster) — Небраска штатынын Pierce округуна караган АКШ шаары.
Калкы - 63 киши. Болжолдуу аянты - 0.6 км². FIPS коду — 31-17320.
Перлюстрация (ачып кароо)
Перлюстрация (ачып кароо) (лат . perlustro – көрүп турам) – цензура же көзөмөлдөө максатында почта аркылуу жөнөтүлгөн кат-кабарлардын мамлекеттик же дагы башка органдар тарабынан жашыруун ачып каралышы.
Орум
Орум (Ohrum) — Германия Федеративдик Республикасынын Төмөнкү Саксония жеринде жайгашкан муниципалитет. Вольфенбюттель районуна кирет.
Калкы - 572 киши (31-декабрь, 2010-жыл). Болжолдуу аянты - 8,38 км². Мамлекет ичинде бекитилген расмий коду — 03 1 58 023. Муниципалитеттин башчысы — Уве Кальб.
Петропавловск-Камчатский
Петропавловск-Камчатский – Россия Федерациясындагы шаар (1812-жылдан). Камчатка крайынын административдик борбору. Камчатка жарым аралынын чыгыш жээгинде жайгашкан. Калкы 179,2 миң (2011). Тынч океандын Авача булуңундагы порт. Балык уулоочу флоттун (« Океанрыбфлот » ААК) базасы. Кеме ремонтоочу («Петропавловская судоверфь» ААК), электр энергетика («Камчатскэнерго» ААК, «Геотерм» жана «Камгэк» ЖАКтары), машина куруу, металл иштетүү, курулуш материалдар өнөр-жай ишканалары, кеме верфи жана балык-консерва заводу иштейт. Россия Илимдер Академиясынын Ыраакы Чыгыш илимий борбору, 2 университет, китепканалар (анын ичиндеазиздер үчүн), 2 театр (анын ичинде куурчак), филармония, край таануу музейи бар. 1740-ж. негизделген. 1822–1924-жылдары Петропавловский порту аталган. Туризм өнүгүүдө.
Эльц (Лан)
Эльц (Лан) (Elz (Lahn)) — Германия Федеративдик Республикасынын Гессен жеринде жайгашкан муниципалитет. Гиссен административдик округуна карайт. Лимбург-Вайльбург районуна кирет.
Калкы - 7967 киши(2013-ж.). . Аянты - 16,86 км². Мамлекет ичинде бекитилген расмий коду — 06 5 33 006. Муниципалитеттин башчысы — Хорст Кайзер.
Муниципалитет административдик курамы боюнча 2 шаардык районго бөлүнөт.
Леоминстер (Массачусетс)
Калкы - 40 759 киши. Болжолдуу аянты - 77.1 км². FIPS коду — 25-35075.
Тильзен
Тильзен (Tylsen) — Германия Федеративдик Республикасынын Саксония-Анхальт жеринде жайгашкан муниципалитет. Зальцведель районуна кирет.
Калкы - 132 киши (31-декабрь, 2006-жыл). Болжолдуу аянты - 8,16 км². Мамлекет ичинде бекитилген расмий коду — 15 0 81 525. Муниципалитеттин башчысы — Забине Блюмель.
Виндхаген
Виндхаген (Windhagen) — Германия Федеративдик Республикасынын Рейнланд-Пфальц жеринде жайгашкан муниципалитет. Нойвид районуна кирет.
Калкы - 4260 киши(2013-ж.). . Аянты - 13,11 км². Мамлекет ичинде бекитилген расмий коду — 07 1 38 077. Муниципалитеттин башчысы — Йозеф Рүддель.
Сабиров Ибрагим Салимжанович
Сабиров Ибрагим Салимжанович (1965-жылы туулган, Ош) - медицина илимдеринин доктору (2006), КММИни бүтүргөн (1989). КММИде клиникалык ординатор (1989-91), Кыргызстан кардиология ИИИде илимий кызматкер (1991-95), КММАда ассистент (1995- 2000), КРСУда доцент (2006-06). 2006-жылдан КРдин Саламаттык сактоо министрлигинин Ош шаарындагы дипломдон кийинки билим берүү борборунда профессор ЮОгө жакын илимий эмгеги жарык көргөн. Алар негизинен гипертония ооруларын изилдөөгө арналган.
Леннокс графы
Леннокс графы — Шотландиянын орто кылымдагы королдугундагы Леннокс аймагынын башкаруучуларынын британдык тукум куучулук титулу (башында мормер).
Рысмамбетова Үмүткөр Калыевна
Рысмамбетова Үмүткөр Калыевна (1932-жылы туулган, Ысык-Көл облусу, Тоң району, Ак-Сай айылы) – врач, Социалисттик Эмгектин Баатыры (1969). СССРдин саламаттык сактоосунун отличниги (1967). Кыргыз Мамлекеттик Медицина институтун бүтүргөн (1958). Тоң райондук ооруканасында акушер-гинеколог (1958–66), башкы врачтын орун басары жана төрөт бөлүмүнүн башчысы (1966–84). Тон райондук поликлиникасынын бөлүм башчысы (1985–95). СССР Жогорку Советинин 8-шайланышынын депутаты (1970–74). Ленин, «Ардак Белгиси» ордендери жана медалдар менен сыйланган.
Крибитч
Крибитч (Kriebitzsch) — Германия Федеративдик Республикасынын Тюрингия жеринде жайгашкан муниципалитет. Альтенбург районуна кирет.
Муниципалитет административдик курамы боюнча 2 шаардык районго бөлүнөт.
Бронсон
Бронсон (Bronson) — Мичиган штатынын Branch округуна караган АКШ шаары.
Калкы - 2349 киши. Болжолдуу аянты - 3.5 км². FIPS коду — 26-10860.
Пинк Флойд- Дубал
"Пинк Флойд - Дубал" (Pink Floyd: The Wall, Стена) - 1982-жылы Алан Паркер тарткан британиялык жандуу экшн анимацияланган мюзикл драма. Тасманын анимацияланган бөлүмүн карикатурист Жералд Скарф тарткан жана ал 1979-жылкы Пинк Флойддун ушул эле аталыштагы альбомуна негизделген. Тасма атасынын өлүмүнөн кийин катуу депрессияга кабылган рок ырчы Пинктин жашоодогу депресивдүү учурлардан жана терс таасирлерден коргонуу үчүн өзүнө метафоралык дубал кургандыгын баяндайт. Бул күрөшүүдөн күткөн максатына жетпеген соң, ал өзүн эркиндикке бошотот. Тасманын сценарийин Пинк Флойд тобунун ырчысы жана бас гитаристи Роджер Вотерс жазган.
Персона нон грата
Персона нон грата (лат . persona non grata – жагымсыз жан) – дипломатиялык укук боюнча жагымсыз жан, адам дегенди билдирет. П. н. г-ны жарыялоо – анын аймагында бул дипломаттын, анын үйбүлө мүчөлөрүнүн же дипломатиялык өкүлчүлүктүн кандайдыр бир кызматкеринин мындан ары калышынын мүмкүн эместиги тууралуу мамлекеттин тигил же бул тариздеги билдирүүсү. Өкүлчүлүк кылган өлкө билдирүүдө көрсөтүлгөн же (эгер белгилүү бир мөөнөт көрсөтүлбөсө) ыңгайлуу мезгил ичинде тийешелүү жакты чакыртып алууга милдеттүү. Эгер ал жак өлкөдөн чыгып кетпесе, анда жергиликтүү бийлик мажбурлап чыгарууга аргасыз болот.
Момбаса Республикасы
Момбаса Республикасы — Кениянын Жээк аймактары камтыган сунушталган мамлекет. Негизги уюмда Момбаса Республикалык Кеңеши Момбаса Кениядан көз карандысыз мамлекет болуу үчүн бөлүнүшү керек деген дооматтарды көтөрөт. Алар бөлүнүү жээк провинциясынын элин Кениядагы кийинки өкмөттөр тарабынан маргиналдаштыруудан бошотот деп ырасташкан. Алар колдонуп жаткан ураан - Пвани Си Кения ("Жээк Кения эмес"). MRC Чыгыш Африканын тарыхый Момбаса жээк аймагына өзэркиндик жана өз эгемендүүлүк калыбына келтирүүнү көздөгөн уюм. MRC конституциялык уюм болуп саналат жана Момбаса жээк тилкесинде жашаган бардык диндердин жана уруулардын өкүлдөрүнө багытталган. Момбаса Африканын азыркы колониялык чек араларынан көп убакыт мурун эле уникалдуу маданий өзгөчөлүккө жана сыймыктанган тарыхка ээ. Өнүгүп келе жаткан Африка мамлекеттеринин уюму (OEAS) адам жана элдердин укуктары боюнча африкалык хартияга ылайык өзэркиндик, эгемендүүлүк мыйзамдуу көрүнүшү катары MRC программасын колдойт. MRC адилетсиз колониялык чек аралардан жана улуттук өз тагдырын өзү аныктоодон боштондукка умтулган Амбазония, Азавад, Биафра, Кабинда, Кабыли жана Матебелеланддагы башка алдыңкы катардагы OEAS мүчө уюмдарына кошулат.
Тарыхы
Момбаса республикалык кеңеши 1999-жылы жээк аймагынын элине карата саясий жана экономикалык дискриминацияны чечүү үчүн түзүлгөн. Бул топ өзүнүн бөлүнүү талаптарын 1895 жана 1963-жылдардагы жээктеги он мильдик жер тилкесин Кениянын өкмөтүнө Занзибардан өткөрүп берүү жөнүндөгү келишимдерге таянат. Кээ бир сынчылар Британиянын бул келишимдерин ички колонизацияга көмөктөшүүгө багытталган паракорлуктун бир түрү катары мүнөздөшөт. Топ бул келишимдерди жараксыз деп эсептейт, анткени Британ өкмөтү аларды Кения мамлекети жээктеги калкты коргоого багытталган жоболорду сактаган жок деп жээктеги кызыкдар тараптардын макулдугусуз кабыл алган.
Оң Рассоха (Волоковая куймасы)
Оң Рассоха — Орусиядагы дарыя. Ненец АО жер аймактарын агып өтөт. Дарыя куйган жери - Волоковая дарыясынын сол жээгинен 30 км алыстыкта орун алган. Дарыянын узундугу - 23 км.
Суу реестринин маалыматтары
Орусиянын мамлекеттик суу реестринин маалыматы боюнча Двинск-Печорск бассейнинин айланасында жатат, дарыянын суу чарбачылык бөлүгү — Баренц деңизи бассейнинин дарыялары, Канин Нос тумшугунан Печора дарыясы бассейнинин чек арасына чейин. Дарыянын айрыгы — айрыгы жок, дарыя бассейни — Печора менен Мезень дарыялары аралыгындагы Баренц деңизине куйган бассейндери.
[Орусиянын суу ресурстары боюнча федералдык агенттиги]] даярдаган, РФ территориясынын суу пайдалануу боюнча райондоштуруу жөнүндөгү геоинформативдик маалыматы боюнча :
Көк-Аргын суусу
Көк-Аргын суусу, Көк Айгыр – Ат-Башы районунун аймагы аркылуу аккан суу. Ат-Башы кырка тоосунун түштүк капталынан башталып, Чатыр-Көлгө куят. Узундугу 43 км, алабынын аянты 378 км2. Башталышында капчыгай аркылуу түштүк-чыгышты карай, Көк-Аргын кыштоосунан саздуу өрөөн менен батыш тарапка агат. Өзөнү имерилиштүү. Негизинен кар, мөңгү жана булак сууларынан куралат. Жылдык орточо чыгымы 2,68 м3/сек. Эң чоң чыгымы июлда, эң азы мартта байкалат. Май айында кире баштап, сентябрда тартылат. Ири куймалары: Бала-Көк-Аргын (18 км), Корум-Суу (14 км), Ак-Таш (10 км).
Тастарата тоосу
Тастарата тоосу - Ысык-Көлдүн түштүгүндө; Тоң, Кажы-Саз, Көкбел өрөөндөрү м-н чектешет.
Вайльхайм (Баден)
Вайльхайм (Баден) (Weilheim (Baden)) — Германия Федеративдик Республикасынын Баден-Вюртемберг жеринде жайгашкан муниципалитет. Фрайбург административдик округуна карайт. Вальдсхут районуна кирет.
Калкы - 3067 киши(2013-ж.). . Аянты - 35,64 км². Мамлекет ичинде бекитилген расмий коду — 08 3 37 118. Мэр — Роланд Арцнер.
Петрофизика
Петрофизика – петрологиянын. тоо тектердин физикалык касиетин, анын курамы, структурасы жана пайда болуу тарыхы менен байланышын изилдөөчү тармагы.
Петротектоника
Петротектоника – тоо тектердин деформацияланышындагы микроструктураларды, аларды тектоникалык тарыхы менен мыйзам ченемдүү байланыштарын изилдей турган структуралык геологиянын (петрологиянын) тармагы. 1930-ж. немец окумуштуусу Б. Зандер тарабынан негизделген.
Кармэл (Мэн)
Кармэл (Мэн) (Carmel) — Мэн штатынын Пенобскот округуна караган АКШ шаары.
Энглевуд (Колорадо)
Энглевуд (Колорадо) (Englewood) — Колорадо штатынын Арапаое округуна караган АКШ шаары.
Кармэл (Мэн)
Калкы - 2416 киши. Болжолдуу аянты - 95.8 км². FIPS коду — 23-10670.
Энглевуд (Колорадо)
Калкы - 32 532 киши. Болжолдуу аянты - 17.1 км². FIPS коду — 08-24785.
Петрохимия
Петрохимия – петрологиянын тоо тектерде жана тоо тек пайда кылуучу минералдар да химиялык элементтердин таралышын изилдөөчү тармагы.
Рыскулова Какиш
Рыскулова Какиш Рыскуловна (15. 10. 1918-жылы туулган, Чүй облусу, Кант району, Четинди айылы – 27.08.2018) – хирург, медицина илимдеринин доктору (1967), профессор (1968). Кыргыз ССР Илимдер Академиясынын академиги (1969), корреспондент мүчөсү (1954), Кыргыз ССРинин эмгек сиңирген врачы (1957), илимге эмгек сиңирген ишмери(1980)болгон. Буткул орто Азияда жана Казахстандагы биринчи аял-хирург жана академик.
Какиш Рыскулова дыйкандын уй-булосундо туулган, корунуктуу окумуштуу Ишеналы Арабаевдин жээни болгон. Атасы Саралаев Рыскул (1879 т.) жана апасы Саралаева Жумагул (1902) ТОЗдун мучолору жана Четинди колхозунун артельдери болгон. Саралаевтердин уй-булосундо торт бала болгон: Какиш, Канымжан, Бекиш жана Бейшенгул.
1938-ж. Фрунзе шаарындагы медицина окуу жайын, Кыргыз Мамлекеттик Медицина институтун (1944), ошол эле жерде аспирантураны (1949) бүтүргөн. Кыргыз Мамлекеттик Медицина институтунда ассистент (1949–62), доцент (1962–67), 1967-жылдан кафедра башчысы, ректордун кеңешчиси болуп иштеген. Анын илимий эмгектери ампутация учурунда кесилген нервдерди тазалап, алардын сезгичтигин калыбына келтирүү, кан тамырларды тигүү, улаштыруу ыкмаларын өздөштүрүү, ошондой эле карын, он эки эли ичеги, эхинококкозду хирург. жол менен дарылоого арналган.
Кыргыз ССР Жогорку Советинин 3 жолку депутаты, Кыргыз ССР Жогорку Советинин төрөгасынын орун басары (1957–67), Кыргыз ССР Илимдер Академиясынын Президиумунун мүчөсү (1969–74), Республиканын хирургия жана гастроэнтерология илимий коомунун төрөгасынын орун басары болуп иштеген. .
Коомдук-саясий ишмердиги
Какиш Рыскулова кесипкөй илимий жана медициналык ишмердүүлүктөн тышкары Фрунзе шаардык кеңешинин эл депутаты, Кыргыз ССРинин Жогорку Советинин үч чакырылышынын депутаты катары коомдук-саясий иштерге да жигердүү катышкан. Кыргыз ССР Жогорку Советинин V жана VI чакырылыштагы Президиумунун төрагасынын штаттан тышкаркы орун басары болуп иштеген (1959-1967). Кыргызстан Компартиясынын XII съездинде Кыргызстан Компартиясынын Борбордук Комитетинин мүчөлүгүнө шайланган.
Сыйлыктары жана наамдары
1951-жылы кандидаттык диссертациясын, 1967-жылы Москвада докторлук диссертациясын жактаган. 1968-жылы ага профессор наамы ыйгарылган.
Какиш Рыскулованын 250дөн ашык илимий эмгеги, 13 монографиясы, 11 ойлоп табуусу чыккан, 47 рационализатордук сунуш берген, 4 окуу китеби жарык көргөн.Ленин, 3-даражадагы Манас, 2 «Ардак Белгиси» ордендери, «Даңк» ж. б. медалдар менен сыйланган.
Негизги эмгектери
1. Кандын уюшу жана табигый гипоксияга ыңгайлашуу. Ленинград, “Наука”, 1983-ж.
2. Холецистектомия жөнүндө эмнелерди билебиз? Илимий-популярдуу китеп (авторлош). Бишкек, “Кыргызстан”, 1990-ж.
3. Ашказан жарасынын жана он эки эли ичегинин жарасынын клиникалык-иммунологиялык өңүттөрү (авторлош). Бишкек, “Учкун”, 1995-ж.
4. Ашказанды резекциялоодон кийинки бейтаптардын клиникалык-функционалдык жана морфологиялык мүнөздөмөлөрү жана ашказан жарасынын авготомиясы (авторлош). Бишкек, “Учкун”, 1998-ж.
5. Тандалып алынган эмгектер. Бишкек, “Учкун”, 1998-ж.
Хадар (Небраска)
Хадар (Небраска) (Hadar) — Небраска штатынын Pierce округуна караган АКШ шаары.
Калкы - 312 киши. Болжолдуу аянты - 1.0 км². FIPS коду — 31-20470.
Чегода (Бижбуляк району, Башкыртстан)
Чегода — Башкыртстандын Бижбуляк районундагы айыл, Сухоречен айылдык кеңешине карайт. 2009-жылдын 1-январына карата калкынын саны — 0 киши. Почта индекси — 452042, ОКАТО коду — 80212843009.
Демографиясы
Тургундардын динамикасы:
Шимпанзе
Шимпанзе (Pan) - киши сымал маймылдар уруусу. Дене уз. 150 см, салмагы 50-60 кг. Колу бутунан узун, манжалары шадылуу, баш бармагы калган манжаларына карама-каршы жайгашкан, үстүңкү эрини калбагай, мурду тенире кей, кичине, жүнү кара, сейрек, бети түксүз. Башы анча чоң эмес, тумшугу алдын карай созулуңку. Кулагы чоң, делдегей. 2 түрү (кадимки Шимпанзе, кидик Шимпанзе) Африка экваторунда токой жана ачык ландшафттарда жашайт. Тиричилиги жарым жартылай жерде өтөт. Азыгы жетиштүү болсо деле бир жерден экинчи жерге оошуп жүрөт.
Ылгабай азыктанат, куштар ж. б. майда жаныбарларды да жейт. Жыныстык жактан 6-10 жашында жетилет. 225 күн көтөрүп, бир бала тууйт, аны 3-4 жашка чейин эмизип багат. Ш. 50-60 жыл жашайт, чогулуп топ түзүп жүрүшөт. Алар бири бири менен үн сигналдары, жаңсоо, мимика ж. б. аркылуу байланышат. Шимпанзе лабораториялык жаныбар катары көп колдонулат.
Петропавлов чеби
Петропавлов чеби - Санкт-Петербургда (Россия). Коёндуу аралында 1703-ж. 16-майда Пётр 1нин долбоору боюнча курула баштаган. Анын чеп дубалы менен бириктирилген 6 бастиону, 2 равелини, кронверки бар. Алгач топурак менен жыгачтан салынып, 18-кылымдын 30–40- жана 80-жылдарында анын сыртынан таш коргондор курулган. П. ч-ндеги тарыхый жана архитектура эстеликтери: Пётр (1717–18, архитектор Д. Трезини) жана Нева (1784–87, архитектор Н. А. Львов) дарбазалары, Петропавлов собору (1712-33, архитектор Д. Трезини; Пётр Iден Александр IIге чейинки орус императорлорунун сөөгү коюлган). 18-кылымдын 2-чейрегинен Алексей равелини, Трубецкий бастиону жана Нева куртинасы өтө катаал режимдеги саясий түрмө болгон. Аларда А. П. Радищев, декабристтер, петрашевскийчилер, 1860-жылдагы коомдук кыймылдын катышуучулары, эл эркчилери, социал-демократтар камакта болушкан. 1993-жылдан «Петропавлов чеби - Санкт-Петербург мамлекеттик тарых музейи» тарыхый-маданий коругу. Бүткүл дүйнөлүк мурастын объектиси.
Көк базин
Көк базин (Gentiana) – өсүмдүктөрдүн көк базиндер тукумунун уруусу. Бир, көп жылдык өсүмдүк, айрымдары чала бадал. Сабагы түз, тик өсөт, түксүз. Жалбырагы сапсыз, сабакка тушташ жайгашкан, жээги тегиз, сүйрү же ланцеттей, узундугу 5—10 мм. Гүлү 4–5 мүчөлүү, желекчелери биригип өсүп, түтүкчөнү түзөт, түсү көк, кээде сары. 400гө жакын түрү жер шарынын бардык аймагында, негизинен Түндүк жарым шарда кездешет. Кыргызстанда 17 түрү бөксө тоодон бийик тоонун нымдуу жериндеги бийик жана жапыз чөптүү шалбаада, боздоңдо, өзөндө, токой арасында жана сазда өсөт. Айрымдарынын (сары Көк базин ж. б.) дарылык касиети бар. Кээ бир түрлөрү арак-шарап чыгарууда пайдаланылат. Бийик сабактуу Көк базин кооздук үчүн гүлзарда өстүрүлөт.
Таопи (Миннесота)
Таопи (Миннесота) (Taopi) — Миннесота штатынын Mower округуна караган АКШ шаары.
Калкы - 58 киши. Болжолдуу аянты - 1.0 км². FIPS коду — 27-64210.
Риф (аймак)
Риф (тарифит ⴰⵔⵔⵉⴼ, ⴰⵔⵉⴼ, الريف  Риф тоолору деп да аталат, Марокконун түндүгүндөгү географиялык, тарыхый, маданий аймак. Бул тоолуу аймак, батыштан Спартел тумшугу жана Танжер, чыгыштан Беркан жана Мулуя дарыясы, түндүгүнөн Жер Ортолук деңизи жана түштүктөн Оуэрга дарыясы менен чектешет. Риф тоолору чыгыш Риф тоолоруна (Надор, Дриуч, Аль-Хосейма) жана батыш Риф тоолоруна (Танжер, Тетуан, Шефшауэн, Таунат) бөлүнөт.
Географиясы
Геологиялык жактан Риф тоолору Гибралтар дугасына же Альборан деңизинин геологиялык аймагына кирет. Алар кысык аркылуу түштүк Пиреней жарым аралынын тоолорун камтыган Баеттик системанын уландысы. Ошентип, Риф тоолору Атлас тоо системасына кирбейт.
Чоң Риф аймагындагы ири шаарларга Надор, Танжер, Тетуан, Аль Хосейма (Вилла деп да аталат), Имзурен, Дриуч, Бен Тайеб, Мидар, Аль-Ааруи жана бир нече (чакан) Сеганган, Селван, Адждир, Таргуист (Таргист) шаарлары кирет.
Рысмендеев Кадыракун
Рысмендеев Кадыракун (9. 10. 1933, Ысык- Көл облусу, Балыкчы шаары – 12. 12. 2008, Бишкек) – химия илимдеринин доктору (1982), профессор (1982). Кыргыз Республикасынын илим жана техника жаатындагы мамлекеттик сыйлыктын лауреаты (2000). Кыргыз Республикасынын илимге эмгек сиңирген ишмери (1991). Кыргыз Мамлекеттик Университетин бүтүргөн (1953). Куршап орто мектебинде химия мугалими (1953–55), КМУда окутуучу жана аспирант (1955–64), Кыргыз ССР Илимдер Академиясынын Химия институтунда кенже, улук илимий кызматкер (1965–70). Кыргыз Мамлекеттик Университетинде доцент, кафедра башчысы, декан, профессор (1970–90), Ысык-Көл мамлекеттик университетинде (1990–97), Чүй университетинде (1997–2002) кафедра башчысы, кийин өмүрүнүн акырына чейин Кыргыз Улуттук Университетинде профессору болуп иштеген. Илимпоз жана педагог катары химия илиминин өсүшүнө жана жогорку билимдүү адистерди даярдоого чоң салым кошкон. Физика-химиялык анализ жана комплекстүү бирикмелердин химиясы боюнча адис. 160тан ашык илимий эмгеги, анын ичинде 8 окуу китеби жана окуу-методикалык куралдары бар. Ж. Баласагуни атындагы сыйлыктын лауреаты. Эмг.: Роль азота в жизни растений. Ф., 1977; Викторины по химии. Ф., 1987; Общая химия и химия элементов (в соавторстве). Б., 1994; Жалпы химия (авторлош). Б., 1998.
Ли (Массачусетс)
Ли (Массачусетс) (Lee) — Массачусетс штатынын Беркшир округуна караган АКШ шаары.
Калкы - 5 943 киши. Болжолдуу аянты - 70.0 км². FIPS коду — 25-34655.
Сабитова Тамара Михайловна
Сабитова Тамара Михайловна (25. 3. 1934- жылы туулган, азыркы Казакстан Республикасы, Караганды облусу, Жаңы Тихонов кыштагы) - физик, физика-математика илимдеринин доктору (1996), профессор, КР УИАнын корр. мүчөсү (2000). Ленинград мамлекет университетин бүтүргөн (1957). Кыргыз ССР ИАнын Геология институтунда лаборант, кичи жана улук илимий кызматкер, лабор. башчысы, жетектөөчү илимий кызматкер, КР УИАнын Сейсмология институтунда лабор. башчысы (1997-2008) болуп иштеген. 2008-жылдан Жаны- Зеландияда жашайт. Сейсмол. изилдөөлөр боюнча адис. 80ден ашуун илимий эмгектин, анын ичинде 9 монографиянын автору.
Эмгектери
Строение земной коры Киргизского Тянь- Шаня по сейсмологическим данным. Ф., 1989.
Рытхэу Юрий Сергеевич
Рытхэу Юрий Сергеевич (8. 3. 1930-жылы туулган, Чукча автономия округу, Уэлен посёлкасы) – чукча совет жазуучусу. Ленинград мамлекеттик университетинин адабият факультетинде окуган (1949–54). Чыгармаларын 1947- жылдан жарыялай баштаган. Анын «Биздин жээктин адамдары» (1953), «Адам аты» (1955), «Чукча сагасы» (1956) ж. б. аңгемелер жыйнактары, «Көктөм» (1958–67) үчилтиги, «Кичине коёндор өрөөнүндө» (1962), «Айвангу» (1964), «Эң кооз кемелер» (1967), «Туман каптардагы түш» (1969), «Ирегедеги бубак» (1970), «Гарпунчу аял» (1971) сыяктуу роман, повесть, очерктери жана киносценарийлери бар. Буларда чукча элинин өткөндөгү жана азыркы турмушу, социалисттик маданиятка өтүшү баяндалат. Чыгармалары чет тилдерге (кыргыз тилине да) которулган. «Ардак Белгиси» ордени менен сыйланган.
Ослос
Ослос (Osloß) — Германия Федеративдик Республикасынын Төмөнкү Саксония жеринде жайгашкан муниципалитет. Гифхорн районуна кирет.
Калкы - 1896 киши (31-декабрь, 2010-жыл). Болжолдуу аянты - 7,64 км². Мамлекет ичинде бекитилген расмий коду — 03 1 51 020. Муниципалитеттин башчысы — Руди Мац.
Рыцарь
Рыцарь (немецче Ritter, алгачкы мааниси – чабендес) – орто кылымдарда Батыш жана Борбордук Европадагы феодал, оор курал-жаракчан атчан жоокер. Рыцарлар чөйрөсүндө кең пейилдик, ар намыстуулук, кайраттуулук менен идеалдаштырылган түшүнүк калыптангандыктан улам, Рыцарь күрөштө өз жанын аябаган айкөл адам, кандайдыр бир кармаш майданынын ишмери катары таанылган.
Оттобойрен
Оттобойрен (Ottobeuren) — Германия Федеративтик Республикасынын Баварияжеринде жайгашкан муниципалитет. Швабия административдик округуна карайт. Нижний Альгой районуна кирет.
Калкы - 7935 киши (31-декабрь, 2010-жыл). Болжолдуу аянты - 55,85 км². Мамлекет ичинде бекитилген расмий коду — 09 7 78 186. Муниципалитеттин башчысы — Бернд Шефер.
Винкель (Айфель)
Винкель (Айфель) (Winkel (Eifel)) — Германия Федеративдик Республикасынын Рейнланд-Пфальц жеринде жайгашкан муниципалитет. Вульканайфель районуна кирет.
Шилтеме
Шилтеме - 1) китептин беттеринин төмөн жагына же китептин аягына (катар номери коюлуп) автор же редактор тарабынан бериле турган библиографиялык маалымат, түшүндүрмө; 2) текстке карата эскертүү. Шилтеме майда кегль менен терилет да, дифралык же жылдызча белги менен коштолот. Нумерациясы катары менен же главалар (бөлүмдөр) боюнча берилиши мүмкүн.
Сабрия
Сабрия — Sevimli TV каналында 30-ноябрда башталган өзбек сериалы.
Тимменроде
Тимменроде (Timmenrode) — Германия Федеративдик Республикасынын Саксония-Анхальт жеринде жайгашкан муниципалитет. Вернигероде районуна кирет.
Сабрия
Тема
16 жаштагы Сабрия аттуу кыз сүйгөн жигити менен мамиледе болгон деп айыпталууда. Сабрийе менен анын сүйүктүүсүнүн ыңгайсыз жоругунан кийин атасы аны 60 жаштагы карыяга экинчи аялдыкка берүүдөн башка аргасы жок. Драма Сабриянын жана анын үй-бүлөсүнүн тагдыры аркылуу коомдун айрым көйгөйлөрүн көрсөтүүгө аракет кылат.
Тимменроде
Калкы - 1068 киши (31-декабрь, 2006-жыл). Болжолдуу аянты - 6,28 км². Мамлекет ичинде бекитилген расмий коду — 15 0 85 335. Муниципалитеттин башчысы — Христа Леземан.
Сабрия
Обзор
== Сериялар ==
Супердин сулуусу 2009
Супердин сулуусу 2009 - Сынакка кыргыздын чырайлуу 14 бийкечи катышкан. Ошолордун арасында биринчилик үчүн катаал таймаш Жамиля жана Бегайым аттуу сулуулардын ортосунда жүрүп.экөөсү тең эң көп добуш топтошкон, “Супер-Инфо” гезитинин редакциялык кеңеши эки сулуунун макулдугун эске алуу менен “Супердин сулуусу – 2009” наамын Бегайымга да ыйгарууну чечишкен. Супер-Инфо гезити, Мисир шаарына болгон жолдомосун. 2010 жылдын 28 январында Жамиля аттуу сулууга тапшырды. Жамиля СМС билдирүү жана www.super.kg сайты аркылуу жүргүзүлгөн добуштар боюнча 2630 добушка ээ болуп, “Супердин сулуусу – 2009” сынагынын жеңүүчүсү деп табылды. ал эми Бегаймга 8 мартка карата жолдомо белек катары берилди.
Пестициддерди жана агрохимикаттарды колдонуу регламенти
Пестициддерди жана агрохимикаттарды колдонуу регламенти – пестициддерди жана агрохимикаттарды колдонуу тартиптерине жана шарттарына карата коюлуучу милдеттүү талаптар.
Сабурова Лариса Борисовна
Сабурова Лариса Борисовна (1938-жылы туулган, Иркутск шаары) - медицина илимдеринин доктору (1981), профессор (1983), Иркутск медицина институтун (1961), КММИнин аспирантурасын (1965) аяктаган. Клиникалык ооруканада врач, КММИде ассистент, додент (1965-68), кафедра башчысы (1968-80). 1980-2005-жылдары КММАдапрофессор 2005-жылдан Россияда жашайт. Терапиялык стоматология боюнча адис. 120дан ашык илимий эмгеги, анын ичинде 3 монография, 7 автордук күбөлүгү бар.
Бруклин
Бруклин (Brooklyn) — Мичиган штатынын Jackson округуна караган АКШ шаары.
Калкы - 1176 киши. Болжолдуу аянты - 2.6 км². FIPS коду — 26-11000.
Петрушка
Петрушка – орус элдик куурчак оюндарынын башкы кейипкери. Тайманбас, жеңилбес баатыр, алсыздар менен эзилгендердин жактоочусу катары 17-кылымдын 1-жарымынан белгилүү.
Персонал
Персонал (лат . persona – инсан) – жумушчулар жамааты же эмгек келишиминин негизинде эмгектик иш-милдеттерин жүргүзүүчү жактардын жыйындысы. Эгер ал иш жалдоонун жарандык-укуктук келишиминин негизинде жүргүзүлсө, анда ал жак П-га кирбейт.
Жумушка алуу - бул уюмдагы бош орундарга талапкерлерди табууга жана тандоого багытталган адистештирилген иш, HR функциясы. Бул иш-менеджерлер, ошондой эле уюмдун штатындагы кадрларды тандоо боюнча адистер, же түздөн-түз линиялык менеджерлер тарабынан, мисалы, чакан бизнесте жүргүзүлүшү мүмкүн. Заманбап эмгек рыногунда талапкерлерди издөө жана тандоо боюнча адистештирилген агенттиктерди – иш берүүчүгө акы төлөнүүчү кызматтарды көрсөтүүчү рекрутингдик агенттиктерди жана талапкерлер үчүн акы төлөнүүчү кызматтарды көрсөткөн ишке орноштуруу агенттиктерин камтыган жалдоо инфраструктурасы бар. Инфраструктура ошондой эле кесипкөй социалдык тармактарды жана жумуш издөө боюнча адистештирилген веб-сайттарды камтыйт.
Персоналдын лизинги – бул башкаруунун технологиясы, аутсорсингдин бир түрү, ал үчүнчү тараптын уюмдарынын кызматтарын колдонуу менен компаниянын бизнес процесстерин керектүү эмгек ресурстары менен камсыз кылууга мүмкүндүк берет.
Кримла
Кримла (Crimla) — Германия Федеративдик Республикасынын Тюрингия жеринде жайгашкан муниципалитет. Грайц районуна кирет.
Калкы - 283 киши (31-декабрь, 2010-жыл). Болжолдуу аянты - 1,44 км². Мамлекет ичинде бекитилген расмий коду — 16 0 76 014. Муниципалитеттин башчысы — Норберт Оргель.
Петитция
Петитция (лат. petitio  ) – мамлекеттик бийлик органдарына кат жүзүндө бериле турган жамааттык өтүнүч (кара:Петиция укугу).
Терек-Даван тоосу
Терек-Даван тоосу - Алай кырка тоосунун чыгыш тармагы. Гүлчө өрөөнүнүн чыгышында, Терексуу, Чоңкөл (Гүлчөнүн оң куймалары) ж-а Терек, Ташүй (Чыгыш Аксуунун оң куймалары) сууларынын аралыгында жайгашкан.
Алай р-нун аймагында. Меридиан багытында жатат. Уз. 21 км, туурасы 5–6 км. Орт. бийикт. 3800 м, эң бийик жери 4674 м (Терек-Даван чокусу). Суу бөлгүчү тарам-тарам болуп тутумдашкан тилкени түзүп, аскалуу, ортосун карай бийиктейт. Мөңгү аз. Чыгыш ж-а батыш капталдары кыска, кокту-колоттуу, түн., түш. бөлүктөрү узунураак, жантайыңкы. Карбон м-н девондун калыңдыгы. 1200 мге чейин жеткен сланец, кумдук, конгломерат, кремний, базальттуу порфирит тектеринен туруп, тектон. жаракалар м-н тилмеленген. Шалбаалуу талаа, бадал аралаш бийик чөптүү шалбаа (3000 мге чейин), субальп, альп шалбаа нивалдык-гляциалдык ландшафттары мүнөздүү. Жайыт.
Арстан падыша
«Арстан падыша» (The Lion King, Король Лев) - 1994-жылы Walt Disney Feature Animation жана Walt Disney Pictures чыгарган америкалык анимациялык музыкалык драма. Уолт Диснейдин 32-мультфильми жана "Диснейдин Ренессансы" деп аталган мезгилде тартылган бешинчи анимациялык тасмасы. «Арстан падыша» Рожер Аллерс жана Роб Минкофф режиссёрлору менен коюлган, Ирэн Мечки, Жонатан Робертс, Линды Вулвертондун сценарийи боюнча тартылган тасма. Продюсерлик ишти Дон Хан жүргүзгөн. Икая Африкадагы арстан падышалыгында өтөт жана Жусуп менен Мусанын библиялык окуялары жана Уильям Шекспирдин «Гамлетинин» таасири тиет.
«Арстан падыша» - арстандар үйүрүнүн падышасы болуу үчүн атасы Муфасанын жолун жолдогон Симба аттуу жаш арстан тууралуу. Бирок Симбанын агасы Скар Муфасаны өлтүргөндөн кийин, Симба куугунтукка алынат. Андан соң ал эки тентимиш менен жүрүп жетилет.
Пехлеви династиясы
Пехлеви династиясы – 1925–79-жылдары Иранды башкарган династия. Өкүлдөрү: Реза-шах Пехлеви (1925–41), Мохаммед Реза Пехлеви (1941, сентябрь – 1979, январь).
Арстан падыша
Тасманын үстүнөн иш 1988-жылы «Оливер жана компания» Европада жарнамалоо учурунда Жеффри Катценберг, Рой Э. Дисней жана Питер Шнайдердин жолугушуусунда башталган. Томас М. Диш тасманын башталышын жазган жана Вулвертон алгачкы сценарийлерин жазып чыккан, ал эми Жорж Скрибнер режиссёрлук менен алектенип, кийинчерээк Рожер Аллерс кошулган. 1991-жылы жүргүзүлүп жаткан иш «Покахонтас» менен бир убакта башталып, акыры Диснейдин эң мыкты аниматорлорунун көбүн алып келген. Студиянын кызматкерлери Кениядагы "Тозок капкасы" деген улуттук паркына барып, тасмадагы жагдайды жана жаныбарларды иликтөө үчүн баргандан бир канча убакыт өткөндөн кийин, Скрибнер тасманы мюзиклге айландыруу чечимине макул болбой, өндүрүштү таштап, анын ордуна Минкофф келген. Хан долбоорго кошулганда сценарийге нааразы болуп, икая кайра жазылган.
2016-жылы тасма Конгресстин китепканасы тарабынан Америка Кошмо Штаттарынын улуттук кино реестринде "маданий, тарыхый же эстетикалык жактан маанилүү" деп сактоо үчүн тандалган.
"Арстан падыша"- 1994-жылы-15-июнда чыгып, киносынчыларынын жакшы сын-пикирлерине арзыган. Алар ошондой эле тасманын музыкалык окуясына жана анимацияланышына баа беришкен. Тасма 1994-жылдын эң кирешелүү тасмасы деп табылган жана дүйнөдөгү эң кирешелүү тасмалардын арасында экинчи орунду ээлеген. "Арстан падыша" мыкты музыка категориясында "Оскар" сыйлыгына жана "Мыкты тасма-мюзикл же комедия" наамында "Алтын Глобус" сыйлыктарын жеңип алган.
Сюжети
Ал ортодо Муфасанын бир тууган иниси Скар өзү падыша болуу үчүн андан да, жек көргөн инисинен да кутулууну кыялданат. Скар атайылап Симбага падышалыктын тышындагы кооптуу жер болгон - Пилдер көрүстөнү жөнүндө айтып берет. Симба ал жакка өзүнүн сүйлөшкөн кызы Нала менен барат, аларга ач сырттандар кол салышат. Бирок убагында пайда болгон Муфаса балдарды сактап калат.
Анан Скар дагы бир планды ойлоп табат – ал Симбаны каньонго алдап алып келет жана сырттандарды гну бөкөндөрдүн үйүрүн коркутуу үчүн жиберет. Ошентип дүрбөлөңгө түшкөн гну үйүрү кичинекей арстанды тепселеп өлтүрсүн деп. Атасы уулун сактап калууга аракет кылып өлөт деп ойлоп, Муфасанын өзүн чакырат. Бирок план жарымы гана ишке ашты: Муфаса уулун сууруп чыгып, өзү кырдын четине жармашат.
Падыша жакын жерде турган Скардан жардам сурайт, бирок ал бир тууганын түртүп жиберет, Муфаса чоң бийиктиктен дүрбөлөңгө түшкөн гну бөкөндөрү үйүрдүн туягынын астына кулап каза болот. Бөкөндөр качкан соң Симба атасынын сөөгүн таап, аны жоктоп ыйлайт. Келип калган агасы Симбаны атасынын өлүмүнө өзү күнөөлүү экенине ынандырат, ошондуктан аны өз Мекенинен куугунтукка салат. Жана Симбадан так кутулуу үчүн, Скар анын артынан сырттандарды жиберет, ал эми Симба керемет жолу менен аман калат.
Бала жунглиге качып, жаңы үй таап, ал жерден жаңы достору менен таанышат - сурикат Тимон жана каман чочко Пумба. Алар «Хакуна Матата» (суахили тилинде Хакуна Матата, «кайгысыз жашоо») деген ураандын астында ага убайымсыз жашоону үйрөтүшөт. Көп жылдар өтүп, кичинекей бала чоң арстанга айланат.
Ошол эле учурда, Скар өзүн жаңы падыша деп жарыялайт, Прайд жергесинде аны колдогон сансыз көп сырттандар жашап калышат. Жырткычтардын ушунчалык көптүгүнөн чөп жечген жаныбарлар падышалыктан кетип калып, ачарчылык башталат. Жылдар өткөндөн кийин, чоңойгон Нала жунглиден тамак издеп, Пумбаны кууп кокустан Симбага жолугуп калат. Нала Симбаны кайтып келүүгө көндүрүүгө аракет кылат, бирок алардын ортосунда тутанган сүйүү сезимине карабастан, Симба атасынын өлүмүнө өзүн күнөөлүү деп эсептеп, кайтып келүүнү каалабайт.
Кайтып келери менен Симба гүлдөгөн Прайд жергесинин чындап эле соолуп, куураган экендигине өз көзү жетет. Арстан ургаачылардын колдоосу менен Прайд аскасында Симба Скарга мындан ары падыша болбостугун жарыялайт. Бирок Скарды сырттандар колдойт. Алардын жардамы менен Скар Симбаны асканын четине түртөт жана өзүнүн жеңишине ишенип, Муфасаны өлтүрүүнү пландап, ишке ашырганын мойнуна алат. Симба бала кезиндеги башынан өткөн окуяны дагы бир жолу эстеп, ачуусу келип, күчүн топтоп, күрөштү улантып, чыккынчы агасын дагы бир жолу, азыр эл алдында өз кылыгын моюнуна алууга аргасыз кылат.
Арстандар менен сырттандардын салгылашуусу башталат жана Симба Скарды асканын чокусуна кууп барат. Скар инисинен ырайым сурайт, бирок ал да бала кезиндегидей эле Скар агасын Прайд жергесинен биротоло жоголууга буйрук берет. Скар макул болгондой түр көрсөтүп, бирок Симбага кайрадан кол салат. Акыркы кармашта Симба Скарды аскадан ыргытып жиберет, ал эми сырттандар болсо аны ылдый жактан өлтүрүшөт - буга чейин Скар өзүн сактоо үчүн аларды күнөөлөөгөн.
Моана
"Моана" (Moana) (/ moʊɑːnə /) 2016-жылы "Walt Disney Animation Studios" өндүргөн компүтерде анимацияланып тартылган америкалык үй бүлөөлүк тасма. Тасманын режиссёрлору- Рон Клементс, Жон Маскер, ал эми Дон Холл жана Крис Уилиямс биргелешип режиссёрлук кылышкан. Ошондой эле, тасмада Аулии Кравалхо (Моана), Дуэйн Жонсон, Рейчл Хаус, Темура Моррисон, Жемейн Клемент, Никол Шерзингер жана Алан Түдык үн коштошкон. Тасманын музыкасын: Лин-Мануел Миранда, Опетайа Фоай жана Марк Мансина жазышкан.
Бл чыгармада, кудайдын табышмактуу издерин табуу үчүн деңиз тарабынан тандалган жана полинезиялык уруунун жетекчисинин эрктүү кызы- Моананын окуяларын баяндайт. Анын аралына жамандык келгенде, Моана элин сактап калуу үчүн Мауи аттуу жарым кудайды издегени жолго чыгат.
"Моана"- 2016-жылы, 23-ноябрда Кошмо Штаттардагы кинотеатрларда көрсөтүүгө берилген. Бүгүнкү күнгө чейин дүйнө жүзү боюнча тасма 638 миллион АКШ долларын тапкан. Тасма 89- "Оскар" сыйлыктарын тапшыруу аземинде "Мыкты анимациялык чыгарма" жана "Мыкты ыр" ("Мен канчалык узакка барам") категорияларында наамдарга көрсөтүлгөн.
Көк боор
Көк боор – омурткалуу жаныбарлардын жана адамдын ич көңдөйүндөгү жалкы орган. Ал ич көңдөйүндө сол жак сүбөөнүн алдында жайгашат. Кызыл жана ак пульпадан турган тыгыз капсула. Кишинин Көк боорнун салмагы 150 – 200 г. Кызыл пульпа кандын формалуу элементтери, негизинен эритроциттер менен толгон; ак пульпа лимфа тканынан пайда болуп, лимфоциттерди иштеп чыгарат. Көк боор кан пайда кылууга жана жөнгө салууга катышат; бузулган эритроциттер, микроорганизмдер ж. б. канга түшкөн бөтөн заттарды кармап, коргоо функциясын аткарат. Андан сырткары Көк боор кан жана гемоглобин резервуары болуп эсептелет. Организмде кандын формалуу элементтери тынымсыз бузулуп турат, ошондуктан кан пайда кылуучу органдардын негизги функциясы — кандын клеткалуу элементтерин үзгүлтүксүз толуктап туруу.
Линкольн (Массачусетс)
Линкольн (Массачусетс) (Lincoln) — Массачусетс штатынын Миддлсекс округуна караган АКШ шаары.
Хайглер (Небраска)
Хайглер (Небраска) (Haigler) — Небраска штатынын Dundy округуна караган АКШ шаары.
Линкольн (Массачусетс)
Калкы - 6 362 киши. Болжолдуу аянты - 38.9 км². FIPS коду — 25-35425.
Хайглер (Небраска)
Калкы - 211 киши. Болжолдуу аянты - 0.6 км². FIPS коду — 31-20540.
Рычаг
Рычаг – аз күч менен көп күчтү тең салмактап туруучу жөнөкөй механизм; кыймылсыз таянычтын айланасында айлануучу катуу нерсе. Рычагдын тең салмактуулук шарты төмөнкү барабардык менен аныкталат: F J.=F мында Fx жана F2 – аракет этүүчү күчтөр, жана 12 – Рычагдын таяныч чекитинен күч аракет этүүчү чекитке чейинки аралык же күчтүн ийини. Тен салмактуулуктун теориясын алгач Архимед түзүп, ал эми жалпы шартын француз механиги Р. П. Вариньон иштеп чыккан (1687). Эгерде таяныч чекити эки күч аракет этүүчү чекиттердин арасында жатса, 1-түрдөгү Рычаг, ал эми күчтөр таянычтын бир жагынан аракет этишсе, анда 2-түрдөгү Рычаг болот. Рычаг көбүнчө оор жүктөрдү көтөрүүдө, тараза жасоодо пайдаланылат.
Бахтыба (Бир району, Башкыртстан)
Бахтыба — Башкыртстандын Бир районундагы айыл, Бахтыбаев айылдык кеңешине карайт. 2009-жылдын 1-январына карата калкынын саны — 975 киши. Почта индекси — 452476, ОКАТО коду — 80213807001.
Демографиясы
Тургундардын динамикасы:
Богемия
Христиан доорунун башталышында Борбордук Европада Богемиянын аймагын келт уруулары, жана бойи уруулары жашагандыктан, ал аймак ушинтип аталып калган. 6-кылымдан баштап аны акырындык менен слав уруулары мекендей баштаган жана көп өтпөй Чехия мамлекетинин аймактык борборуна айланат.
Географиялык абал
Учурда Чехия, Моравия жана Чех Силезиясы менен бирге Чех Республикасынын аянтын түзөт.
Сава
Сава - Түштүк-чыгыш Европадагы дарыя. Дунайдын оң куймасы. Узундугу 945 км, алабынын аянты 95 миң км2. Юлий Альп тоолорунан башталып, Орто Дунай туздүгүнүн Түштүк чети аркылуу агат. Негизинен Динара тайпак тоосу аркылуу өтөт. Башкы куймалары: Купа, Уна, Врбас, Босна, Дрина (оң). Орт. чыгымы 1670 м3/сек. 600 кмге чейин (Сисак шаарына чейин) кеме жүрүп, транспорттук мааниси чон. Өрөөнүндө Любляна, Загреб, чатында Белград шаары жайгашкан.
Оң Рассоха (Захарьина куймасы)
Оң Рассоха — Орусиядагы дарыя. Ненец АО жер аймактарын агып өтөт. Дарыя куйган жери - Захарьина дарыясынын оң жээгинен 31 км алыстыкта орун алган. Дарыянын узундугу - 14 км.
Суу реестринин маалыматтары
Орусиянын мамлекеттик суу реестринин маалыматы боюнча Двинск-Печорск бассейнинин айланасында жатат, дарыянын суу чарбачылык бөлүгү — Баренц деңизи бассейнинин дарыялары, Канин Нос тумшугунан Печора дарыясы бассейнинин чек арасына чейин. Дарыянын айрыгы — айрыгы жок, дарыя бассейни — Печора менен Мезень дарыялары аралыгындагы Баренц деңизине куйган бассейндери.
Эри (Колорадо)
Эри (Колорадо) (Erie) — Колорадо штатынын Боулдер округуна караган АКШ шаары.
Калкы - 18 135 киши. Болжолдуу аянты - 24.7  км². FIPS коду — 08-24950.
Көк буурчак
Көк буурчак – жашылча буурчагынын жакшыртылган сортунун даны. Жаңы кезинде же консерваланган түрдө тамак-ашка пайдаланылат. Консервалануучу буурчакта орточо 16–22% кургак зат, анын ичинде 5–8% кант, 3–7% крахмал, 4–7% азоттуу заттар, 1,5% минерал туздар, 20–40 мг % С витамини, каротин жана В витаминдери болот. Консерва сырьёсу катары пайдалануучу Көк буурчак. дүмбүл кезинде орулат, данынын формасы боюнча ал жылма дандуу, бырыш дандуу ж. б. болуп бөлүнөт. Бырыш дандуу Көк буурчактын сабагы анча узун эмес, текши гүлдөп, текши бышат. Сабагы силостолуп, даны консерва заво дуна жиберилет.
Шибит
Шибит, укрoп (Anethum) - өсүмдүктөрдүн чатыр гүлдүүлөр тукумунун уруусу. Бир, чанда көп жылдык чөп. Сабагынын бийиктиги 150 смче, түз, бутактуу. Гүлү сары, чатырча топ гүлгө чогулган, кош жыныстуу, уругу майда. Суукка байымдуу, жарык, нымдуу жерде жакшы өсөт. Евразияда 4 түрү белгилүү. КМШ өлкөлөрүндө 4 түрү өсөт. Көбүнчө Европа, Америка, Африкада татымал жана дары-дармек (уругунан спазмга Kaputu анетин препараты алынат) өсүмдүгү катары эгилет. Эгилме III. бир жылдык жыттуу чөп өсүмдүгү. Сабагы түз, бутактуу, бийиктиги 2 мдей. Сухуми, Армян 269, Өзбек 243 ж. б. сорттору бар. Шибиттин уругу менен көк чөбүндө эфир майы, витаминдин бардык түрү болот. Жалбырагында аскорбин кислотасы, A, В витаминдери, кант жана белок болот. Жыттуу көк чөбүнөн салат, соус ж. б. жасалат, кургатылып тамак-ашка кошулат, маринаддалат.
Терек тоо
Терек тоо - Алай кырка тоосунун ж-а Көксуунун (чыгыш) чыгышында, Кыргызстан м-н Кытайдын чегарасы аркылуу меридиан багытында созулуп жатат.
Уз. 60 км, туурасы 13 км. Орт. бийикт. 3800–4200 м, эң бийик жери 4767 м (Ытык чокусу). Тоонун кыры аска-зоокалуу; батыш капталы тик, жардуу, кокту-колот, капчыгайлар арбын. Силур, девон ж-а карбон мезгилдеринде пайда болгон акиташ теги, сланец, кумдук, базальттуу порфирит, туф, доломит, мрамор тектеринен турат. Субальп ж-а альп шалбаасы (3800 м бийиктикке чейин), түркүн чөптүү шалбаа ж-а шалбаалуу токой (арча м-н бадалдар; 2800–3100 м), гляциалдык-нивалдык ландшафттары мүнөздүү. Жайыт катары пайдаланылат.
Эмилбек Балтагулов
Эмилбек Балтагулов (сахнадагы ысымы Эмил Балтагулов) — Кыргызстандык ырчы жана обончу. Белгилүү «Ичпечи, апа» дастанынын аткаруучусу. «Сезим» эстрада тобунун түзүүчүсү жана жетекчиси.
Оснабрюк
Оснабрюк (Osnabrück) — Германия Федеративдик Республикасынын Төмөнкү Саксония жеринде жайгашкан Шаар.
Эмилбек Балтагулов
Өмүр баяны
1981-жылдын 28-сентябрында (азыркы Жалал-Абад облусунун, ошондогу Талас облусунун) Чаткал районуна караштуу Терек-Сай шаарчасында шахтёр менен медайымдын үй бүлөсүндө төрөлгөн.
Оснабрюк
Калкы - 164119 киши (31-декабрь, 2010-жыл). Болжолдуу аянты - 119,80 км². Мамлекет ичинде бекитилген расмий коду — 03 4 04 000. Мэр — Борис Писториус.
Шаар административдик курамы боюнча 23 шаардык районго бөлүнөт.
Эмилбек Балтагулов
Өмүр баяны
Атасы Балтагулов Аширбек Кочкорбаевич "Эти бакыр" түрк фирмасында геолог (разведчик), ал эми апасы Торобекова Рысбүбү Рахмановна ооруканада медайым (рентген лаборанты) болуп эмгектенет.
Кичинекей Эмилбек чоң энеси Гулайым апа иштеген "Солнышко" балдар бакчасына 1984-жылы, ал эми А.С.Макаренко атындагы орто мектепке 1-класска 1988-жылы барган. Ошондой эле бир канча мектепте окуган, Сумсар шаарчасы "Сумсар" орто мектеби, Шекафтар шаарчасы "Ю.А.Гагарин" орто мектеби, Ак-Башат айылы "Ак-Башат" орто мектеби, Чаткал району "Сары-Камыш" орто мектеби, Ысык-Ата району "Айдаркан Молдокулов" орто мектеби.
Дискографиясы
* Балдарымдын апасы (с. об. Эмил Балтагулов)
* Я расул Алла (с. Жеңишбек Жумакадыр, об. Эмил Балтагулов)
* Аминам, Мадинам (с.о.Эмил Балтагулов)
* Энекем сенсиң сыйлаарым (с. об. Эмил Балтагулов)... ж.б
Жеке жашоосу
Жубайы — Гүлгүнай Жумабекова (5-апрель, 1986). Амина жана Мадина аттуу 2 кыздын жана 1 уулдун атасы.